বাড়ি থেকে মোবাইল ফোন চুরি। আর চুরি করার পরে চোর বাবাজি একটি চিঠি সযত্নে লিখে রেখে গিয়েছে ফোন মালিকের জন্য। সে চিঠি আবার হরেক রকম কায়দায় ভরা!
চিঠিতে কিছু কিছু লেখা ইংরাজিতে, কিছু বাংলা উচ্চারণে রোমান স্ক্রিপ্টে। ভুল-ভ্রান্তিও রয়েছে কিছু। তবে সবচেয়ে বিচিত্র হল চিঠির বয়ান!

এই বিষয়ে অন্যান্য খবর

চুরি করে চিঠি দিল চোর! হাসি ফুটল গৃহস্থের মুখে


চোর লিখছে, ‘‘আই অ্যাম থিফ। আমিই তোমার ফোন চুরি করেছি। ইওর ফোন ইজ সেভ। টেনশন নট। ওয়ান মান্থ ওয়েট এবং ইওর ফোন ইজ ইওরসেল্ফ।’’  অর্থাৎ এক মাস পরে ফোনটি ফেরত দিয়ে যাবে, ফোন মালিককে অভয় দিয়ে জানিয়েছে সে!

চোরের লেখা চিঠি। নিজস্ব চিত্র
বর্ধমানের ভাতারের কলপুকুর এলাকার বাসিন্দা স্বজন মিঞা। পেশায় তিনি ব্যবসায়ী। তাঁর ঘরেই এই চুরিটি হয়। মাসখানেক আগে শখ করে টাকা জমিয়ে একটি স্মার্ট ফোন কেনেন তিনি। ঘরে আরও জিনিস থাকলেও ওই ফোনটি ছাড়া চোর আর কিছুই নেয়নি।
দেখুন ভিডিও
 

স্বজনেরই খাতা-পেন ব্যবহার করে চিঠিটি লিখে যায় সে। এমন ঘটনাতে অবাক পাড়া-প্রতিবেশীরা। থানায় অভিযোগ দায়ের করা হয়েছে। আর ফোন চুরি হওয়ায় মন খারাপ স্বজনের। তবে একই সঙ্গে এই আশাও আছে, চোর হয়তো সত্যিই এক মাস পরে ফোনটা ফেরৎ দিয়ে যাবে।